text: Flere kommer i praktik
  13 maj 2011 kl. 09.13
  Flere lærlige i Sydjylland vækker glæde.
  Der er optimisme at spore hos virksomhederne.
  EUC Syd har således fået 25 % flere lærlingeaftaler i første kvartal i år, sammenlignet med sidste år.
  Ikke mindst inden for byggefagene er der kommet flere lærlinge.
  F.eks. er antallet af bygningsmalerlærlinge steget med 25 %.
  Tømrermestrene har hentet 86 % flere lærlinge ind, og både murerne og kleinsmedene har indgået 150 % flere aftaler.
  - Det er meget glædeligt! En fundamental forudsætning for at kunne gennemføre en erhvervsuddannelse, er, at den unge får en praktikplads, siger direktør Finn Karlsen, EUC Syd.
  - Flere virksomheder har fået øjnene op for vigtigheden af, at der skal uddannes nok arbejdskraft, for at kunne klare sig i fremtiden, siger Finn Karlsen.
  